钦定古今图书集成/明伦汇编/闺媛典/第010卷 > 《长相思》前人
## 钦定古今图书集成/明伦汇编/闺媛典/第010卷 > 《长相思》前人

九月西风兴，月冷露华凝。思君秋夜长，一夜魂九升。
二月东风来，草拆花心开。思君春日迟，一日肠九回。
妾住洛桥北，君住洛桥南。十五即相识，今年二十三。
有如女萝草，生在松之侧。蔓短枝苦高，萦回上不得。
人言人有愿，愿至天必成。愿作远方兽，步步比肩行。
愿作深山水，枝枝连理生。